
AVIZ
asupra propunerii legislative pentru modificarea și completarea Legii nr.9/1991 privind înființarea Institutului Român pentru Drepturile Omului
(Plx. 70/2020)



	În baza prevederilor art. 94 din Regulamentul Camerei Deputaţilor, republicat, cu adresa nr. Plx. 70 din 10 martie 2020, Comisia pentru învăţământ, ştiinţă, tineret şi sport a primit, spre avizare, propunerea legislativă pentru modificarea și completarea Legii nr.9/1991 privind înființarea Institutului Român pentru Drepturile Omului.
Propunerea legislativă a fost dezbătută în Comisie în ședința din 02 aprilie 2020.
Comisia, cu 15 voturi pentru, 1 vot împotrivă și 7 abțineri, a hotărât să emită aviz favorabil asupra propunerii legislative menționate, cu recomandarea pentru Comisia sesizată în fond de însușire a tuturor observațiilor și propunerilor Consiliului Legislativ.  
	În raport cu obiectul şi conţinutul său, propunerea legislativă face parte din categoria legilor organice. 



	        PREŞEDINTE 				                        SECRETAR
     Prof. univ. dr. ing. Sorin Mihai CÎMPEANU	                        Viorel STAN





Șef birou Ioana Mînzu
Consilier parlamentar Raluca Zăvoeanu

